MT Il-Ġurnal Uffiċjali ta’ l-Unjoni Ewropea C 228/8

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skond ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 228/08)

Numru XA: XA 180/08

Stat Membru: Ir-Repubblika tas-Slovenja

Reġjun: Območje občine Idrija

Titlu ta' l-iskema ta' l-għajnuna jew isem il-kumpanija li tirċievi l-għajnuna individwali: Program razvoja podeželja v občini Idrija 2008–2013

Bażi ġuridika: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija:

2008: EUR 38 000

2009: EUR 40 000

2010: EUR 40 000

2011: EUR 43 000

2012: EUR 47 000

2013: EUR 47 000

Intensità massima ta' l-għajnuna:

1. Investiment f'impriżi agrikoli għall-produzzjoni primarja:

— sa 40 % ta' l-ispejjeż eliġibbli, u sa 50 % f'żoni żvantaġġati.

L-appoġġ għandu jingħata fil-modernizzazzjoni ta' l-azjendi agrikoli, għall-produzzjoni primarja u l-ġestjoni ta' mergħat u raba'.

2. Konservazzjoni tal-pajsaġġi u bini tradizzjonali:

— sa 100 % ta' l-ispejjeż reali ta' investiment għall-konservazzjoni ta' karatteristiċi ta' wirt mhux produttiv,

— sa 60 % ta' l-ispejjeż reali, jew sa 75 % f'żoni żvantaġġati, għall-investimenti għall-konservazzjoni tal-wirt kulturali ta' assi produttivi, sakemm l-investiment ma jwassalx għal żieda fil-kapaċità produttiva tal-farm,

— sa 100 % ta' l-ispejjeż żejda mġarrba bl-użu ta' materjali tradizzjonali.

3. Trasferiment tal-bini tal-farms fl-interess pubbliku:

— sa 100 % ta' l-ispejjeż reali fejn ir-rilokazzjoni sempliċiment tikkonsisti fiż-żarmar, it-tneħħija u l-kostruzzjoni mill-ġdid tal-bini eżistenti u ma tinvolvix il-modernizzazzjoni ta' faċilitajiet jew tirrekjedi xi żieda fil-kapaċità produttiva; ammonti ta' għajnuna muniċipali sa 40 % ta' l-ispejjeż reali, jew 50 % f'żoni żvantaġġati, jekk mir-rilokazzjoni jirriżulta li l-bidwi jibbenefika minn aktar faċilitajiet moderni jew żieda fil-kapaċità produttiva.

4. Għajnuna għall-ħlas ta' primjums ta' l-assigurazzjoni:

— l-ammont ta' appoġġ muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjums ta' assigurazzjoni għall-assigurazzjoni ta' l-uċuħ u l-frott u għall-assigurazzjoni tal-bhejjem kontra l-mard.

5. Għajnuna għat-tqassim mill-ġdid ta' l-art:

— sa 100 % ta' l-ispejjeż legali u amministrattivi imġarrba realment.

6. Għajnuna biex tiġi promossa l-produzzjoni ta' prodotti agrikoli ta' kwalità:

— sa 100 % ta' l-ispejjeż eliġibbli. L-għajnuna għandha tingħata fil-forma ta' servizzi ssussidjati u ma tinvolvix ħlasijiet diretti ta' flus lill-produtturi.

7. Provvista ta' appoġġ tekniku fis-settur agrikolu:

— sa 100 % ta' l-ispejjeż eliġibbli għall-edukazzjoni u t-taħriġ, servizzi ta' konsulenza, l-organizzazzjoni ta' fora, pubblikazzjonijiet u websajts. L-għajnuna għandha tingħata fil-forma ta' servizzi sussidjati u m'għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Mejju 2008 (L-għajnuna ma tingħatax qabel ma s-sinteżi tiġi ppubblikata fil-websajt tal-Kummissjoni Ewropea)

Tul ta' żmien ta' l-iskema jew ta' l-għoti ta' l-għajnuna individwali: Sal-31 ta' Diċembru 2013

L-għan ta' l-għajnuna: Appoġġ lill-SMEs

Referenza għall-Artikoli tar-Regolament (KE) Nru 1857/2006 u l-ispejjeż eliġibbli: Il-Kapitolu II tar-Regoli dwar l-għoti ta' l-għajnuna mill-Istat għall-konservazzjoni u l-iżvilupp ta' l-agrikoltura u taż-żoni rurali fil-muniċipalità ta' Idrija jinkludi miżuri li jikkostitwixxu għajnuna mill-Istat skond l-Artikoli li ġejjin mir-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat dwar l-għajnuna mill-Istat għal impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

l-Artikolu 4: Investiment f'azjendi agrikoli,

l-Artikolu 5: Konservazzjoni tal-pajsaġġi u l-bini tradizzjonali,

l-Artikolu 6: Rilokazzjoni ta' bini ta' farms fl-interess pubbliku,

l-Artikolu 12: Għajnuna favur il-ħlasijiet ta' primjums ta' l-assigurazzjoni,

l-Artikolu 13: Għajnuna għat-tqassim mill-ġdid ta' l-art,

l-Artikolu 14: Għajnuna għat-trawwim tal-produzzjoni ta' prodotti agrikoli ta' kwalità,

l-Artikolu 15: Provvista ta' appoġġ tekniku fis-settur agrikolu

Is-settur(i) ekonomiku/ċi kkonċernat(i): L-agrikoltura

Isem u indirizz ta' l-awtorità li tagħti l-għajnuna:

Indirizz ta' l-internet: http://www.uradni-list.si/1/content?id=85569

Tagħrif ieħor: Il-miżura għall-ħlas ta' primjums ta' l-assigurazzjoni biex jiġu assigurati l-uċuħ u l-frott tinkludi l-kundizzjonijiet ta' maltemp li ġejjin, li jistgħu jitqiesu bħala diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità huma konformi mar-rekwiżiti tar-Regolament (KE) Nru 1857/2006 dwar il-miżuri li għandhom jiġu adottati mill-muniċipalità u d-dispożizzjonijiet ġenerali applikabbli (stadji ta' qabel l-għoti ta' l-għajnuna, akkumulu, trasparenza u monitoraġġ ta' l-għajnuna)

Marjan RUPNIK

Numru XA: XA 185/08

L-Istat Membru: Ir-Renju Unit

Ir-reġjun: England

Titolu ta' l-iskema ta' għajnuna jew isem l-impriża li qed tirċievi għajnuna individwali: England Catchment Sensitive Farming Capital Grant Scheme 2008 to 201 (XA 149/08 Revised)

Il-bażi ġuridika: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

In-nefqa annwali ppjanat skond l-iskema jew l-ammont globali ta' għajnuna individwali mogħtija lill-impriża benefiċjarja:

Mill-1 ta' April 2008- sal-31 ta' Marzu 2009 GBP 5 miljun Mill-1 ta' April 2009- sal-31 ta' Marzu 2010 GBP 5 miljun Mill-1 ta' April 2010- sal-31 ta' Marzu 2011 GBP 5 miljun Mill-1 ta' April 2011- sal-31 ta' Marzu 2012 GBP 5 miljun Mill-1 ta' April 2012- sal-31 ta' Marzu 2013 GBP 5 miljun Mill-1 ta' April 2013- sal-31 ta' Marzu 2014 GBP 5 miljun Mill-1 ta' April 2014- sal-31 ta' Marzu 2015 GBP 5 miljun Total GBP 35 miljun

L-intensità massima ta' l-għajnuna: L-intensità massima ta' l-għajnuna hija ta' 60 % skond l-Artikolu 4(2)(e) tar-Regolament. L-ammont massimu ta' għajnuna mogħtija lil impriza individwali ma għandux jaqbeż EUR 400 000 matul kwalunkwe perjodu fiskali ta' tliet snin skond l-Artikolu 4.9 tar-Regolament

Id-data ta' l-implimentazzjoni: L-iskema ser tibda fis-6 ta' Mejju 2008

It-tul ta' żmien ta' l-iskema jew ta' l-għotja ta' għajnuna individwali: L-iskema ser tibda fis-6 ta' Mejju 2008. Mhux ser tkompli taċċetta applikazzjonijiet ġodda fit-28 ta' Frar 2015 u l-aħħar data ta' ħlas ser tkun il-31 ta' Marzu 2015

L-għan ta' l-għajnuna: Il-protezzjoni ambjentali. L-għan ta' l-England Catchment Sensitive Farming Capital Grant Scheme huwa li jħeġġeġ azzjoni bikrija volontarja min-naħa tal-bdiewa biex jiġġieldu t-tixrid tat-tniġġis ta' l-ilma mill-agrikoltura (DWPA) fl-ilqugħ ta' prijorità fejn jinġema' l-ilma billi tingħata għajnuna għall-ispejjez ta' l-oġġetti għandhom inaqqsu d-DWPA. L-iskema ser tikkontribwixxi għall-kisba tal-miri ambjentali fil-qasam domestiku u f'dak internazzjonali, partikolarment id-Direttiva ta' Qafas dwar l-Ilma. L-iskema ser titħaddem f'konformità ma' l-Artikolu 4 tar-Regolament (KE) Nru 1857/2006 u l-ispejjeż eliġibbli ser ikunu investimenti fl-impriżi agrikoli.

Nota: Bħal issa hemm 40 ilqugħ ta' prijorità fejn jinġema' l-ilma; Dan l-ilqugħ huwa soġġett għall-bidla u matul il-perjodu ta' l-Inizjattiva jista' jiżdied ilqugħ ġdid u jitneħħew xi wħud b'riżultat ta' aktar valutazzjoni teknika

Is-settur(i) kkonċernat(i): Il-benefiċjarji ta' l-iskema ta' l-għotja għandhom ikunu involuti fil-produzzjoni ta' prodotti agrikoli biss. Is-sottosetturi kollha ser ikunu eliġibbli

L-isem u l-indirizz ta' l-awtorità li tagħti l-għajnuna: Il-korp statutorju responsabbli għall-iskema huwa:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

L-organizzazzjoni li qed topera l-iskema hija:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Indirizz elettroniku: Aktar tagħrif dwar l-England CSF Capital Grant Scheme u dwar l-ECSFDI inġenerali, flimkien mat-test sħiħ ta' dan id-dokument jista' jinkiseb minn:

http://defrawebd/farm/environment/water/csf/pdf/state-aid-capitalgrantsscheme2008.pdf

Inkella, tista' tidħol fis-sit ċentrali tar-Renju Unit għall-eżenzjonijiet fl-għajnuniet ta' l-Istat fis-settur ta' l-agrikoltura.

www.defra.gov.uk/farm/policy/state-aid/setup/exist-exempt.htm

Agħfas fuq l-England Catchment Sensitive Farming Delivery Initiative: Capital Grant Scheme 2008-2015

Tagħrif ieħor: Aktar tagħrif u tagħrif aktar fid-dettal dwar l-eliġibbiltà u r-regoli ta' l-iskema jistgħu jinkisbu mill-ħolqa tal-websajt ta' hawn fuq.

Din l-iskema ser tieħu post l-XA 149/08, li mhux ser tibqa taċċetta applikazzjonijiet ġodda meta tidħol fis-seħħ din l-iskema. Qegħdin noħorġu avviż mill-ġdid dwar din l-iskema biex inżidu l-intensità massima ta' l-għajnuna għal EUR 400 000 f'konformità ma' l-Artikolu 4(9) tar-Regolament. Fl-XA 149/08 konna llimitajna l-intensità massima ta' l-għajnuna għal GBP 10 000 għal kull benefiċjarju.

Iffirmata u ddatata f'isem id-Department for Environment, Food and Rural Affairs (l-Awtorità Kompetenti tar-Renju Unit)

Numru XA: XA 186/08

L-Istat Membru: Ir-Renju Unit

Reġjun: Scotland

It-titlu ta' l-iskema ta' Għajnuna jew isem il-kumpanija li qed tirċievi għajnuna individwali: The Scottish Farm Business Advice and Skills Service 2008

Il-bażi ġuridika: Board of Agriculture Act 1889 (Section2)

In-nefqa annwali ppjanata skond l-iskema jew l-ammont totali ta' għajnuna individwali mogħtija lill-kumpanija:

Mill-1 ta' April 2008- sal-31 ta' Marzu 2009 GBP 1,5 miljun Mill-1 ta' April 2009- sal-31 ta' Marzu 2010 GBP 1,5 miljun Mill-1 ta' April 2010- sal-31 ta' Marzu 2011 GBP 2,0 miljun Mill-1 ta' April 2011- sal-31 ta' Marzu 2012 GBP 2,5 miljun Mill-1 ta' April 2012- sal-31 ta' Marzu 2013 GBP 2,5 miljun In-Nefqa Totali GBP 10 miljun

L-intensità massima ta' l-għajnuna: Din l-iskema ser tikkonforma ma' li-Stati Ewropew fl-Artikolu 15 tar-Regolament (KE) Nru 1857/2006 dwar għajnuna mill-Istat peress li l-ħlasijiet marbutin ma' l-iskema ser jitħallsu direttament, mill-Gvern Skoċċiż, lill-fornitur tas-servizz rilevanti sa massimu ta' 100 % ta' l-ispejjeż elenkati fil-paragrafu 2 ta' dan l-Artikolu.

L-għajnuna ser tingħata sabiex tkopri l-ispejjeż eliġibbli li ġejjjin:

2(a) fir-rigward ta' l-edukazzjoni u t-taħriġ għall-bdiewa u għall-ħaddiema agrikoli:

(i) l-ispejjeż għall-organizzazjoni tal-programmi ta' taħriġ;

2 (c) fir-rigward ta' servizzi ta' konsulenza fornuti minn partijiet terzi, il-miżati għal servizzi li ma jikkostitwixxux attività kontinwà jew perjodika jew li ma jirrelatawx ma' l-infiq operattiv normali ta' l-impriza, bħalma huma servizzi ta' konsulenza dwar it-taxxa, servizzi regolari legali, jew reklamar

Id-data ta' l-implimentazzjoni: L-Iskema ser tiftaħ fis-7 ta' Mejju 2008

It-tul ta' żmien ta' l-iskema jew ta' l-għotja ta' għajnuna individwali: L-Iskema ser tiftaħ fis-7 Mejju 2008 (għat-tnedija mill-ġdid tad-WFRS revedut), u ser tagħlaq fil-31 ta' Marzu 2013

L-għan ta' l-għajnuna: L-għan tal-Whole Farm Review Scheme (appoġġat mill-FBAASS biex jiżgura li s-servizz jingħata biss minn konsulenti akkreditati) huwa li jħeġġeġ lill-bdiewa u lill-gabillotti ffaċjati minn bidliet fundamentali fis-suq u l-industrija tagħhom sabiex jaħsbu bħan-nies tan-negozju u jieħdu deċiżjonijiet strateġiki dwar l-iżvilupp futur tan-negozji tagħhom, li twassal għal negozji finanzjarjament u ambjentalment aktar sostenibbli.

Dan għandu:

irawwem titjib tar-rendiment ekonomiku u ambjentali ta' l-industrija agrikola,

jikseb tkabbir ekonomikusostenibbli, u

iħeġġeġ l-użu u l-iskambju ta' l-aħjar prattiċi u t-tixrid ta' l-informazzjoni sabiex jitjib ir-rendiment fis-settur.

L-Iskema Skoċċiża ta' l-Akkredizzjoni tal-Konsulenti tan-Negozji tal-Farms (Business Adviser Accreditation Scheme for Scotland)

Din l-iskema ġiet stabbilita biex tistipula standards għal u tħeġġeġ l-iżvilupp kontinwu tal-konsulenti. Konsulenti akkreditati biss ser ikunu jistgħu jagħtu s-servizz tal-Whole Farm Review. L-akkreditazzjoni hija miftuħa għal konsulenti bbażati fi kwalunkwe Stat Membru u hija abbażi ta' standards oġġettivi ta' kompetenza. Din il-parti ta' l-Iskema ser tkun amministrata, b'kuntratt, minn korp estern (attwalment il-Lantra). Meta l-kuntratt ikun wasal biex jiġi mġedded, il-korp ser jintgħażel skond prinċipji tas-suq b'mod li mhux diżkriminatorju. Jekk meħtieġ ser jintużaw proċeduri għal sejħiet ta' l-offerti li huma skond il-liġi Komunitarja u b'mod partikolari, skond il-ġurisprudenza, b'reklamar suffiċjenti biex jippermetti li s-suq tas-servizzi jinfetaħ għall-kompetizzjoni u biex jiġu reveduti r-regoli dwar l-akwisti.

L-iskema ser titħaddem b'konformità ma' l-Artikolu 15 tar-Regolament (KE) Nru 1857/2006 u l-ispejjeż eliġibbli ser ikunu dawk għas-servizzi ta' konsulenza.

Għandu wkoll jiġi nnutat li b'konformità ma' l-Artikolu 15, mhux ser ikun hemm ħlasijiet diretti lill-produtturi

Is-settur(i) kkonċernat(i): Is-settur agrikolu, negozji individwali tal-farms

L-isem u l-indirizz ta' l-awtorità li tagħti l-għajnuna:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Kuntatt: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

L-indirizz tas-sit ta' l-internet: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Tagħrif ieħor: Il-Farm BASS ġie kkonfermat l-ewwel darba bħala għajnuna mill-Istat innotifikata skond Aid N 363/03 ta' l-4 ta' Frar 2004. Estenzjoni għal dik id-deċiżjoni ngħatat sal-31 ta' Marzu 2009 skond l-Aid N 439/2005 tas-17 ta' Ottubru 2005. Din l-iskema 439/2005 ser tieqaf taċċetta applikazzjonjiet ġodda fit-2 ta' Mejju 2008 u ser tinbidel b'din l-iskema ta' eżenzjoni li ser tibda taċċetta applikazzjonjiet ġodda fis-7 ta' Mejju 2008. Din l-iskema ser iżżid l-ispiża massima (netta bil-VAT) ta' l-għoti ta' konsulenza/taħriġ minn GBP 1 850 għal GBP 2 400 għal kull applikant

Aktar tagħrif u dettalji dwar l-eleġibbiltà u r-regoli għall-iskema jinstabu mill-ħoloq ta' l-internet li jidhru hawn fuq.

In-numru XA: XA 187/08

L-Istat Membru: Franza

Reġjuni: Département des Bouches-du-Rhône

It-titlu ta' l-iskema ta' għajnuna: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Bażi ġuridika::

— L-Artikolu 7 (KE) Nru 1857/2006

— Articles L 1511-2 à L 1511-5 du Code Général des Collectivités Territoriales

— Ir-Regolament (KE) Nru 1698/2005

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Nefqa annwali ppjanata għall-iskema: EUR 300 000 kull sena

Intensità massima ta' l-għajnuna:

— żoni rurali (1): livell nazzjonali: EUR 12 650/Kunsill Dipartimentali: EUR 4 650,

— żoni urbani u suburbani (1), livell nazzjonali: EUR 17 300/Kunsill Dipartimentali: EUR 5 000 (ir-rata standard) jew EUR 77 000 (ir-rata ogħla ta' għajnuna supplimetari tal-Kunsill Dipartimentali għal bdiewa żgħażagħ li qed jistabbilixxu ruħhom f'imprizi li ma għandhom l-ebda rabta familjari magħhom, jew dawk fi ħdan familja li qed jieħdu f'idejhom imprizi żgħar li jeħtiġilhom appoġġ finanzjarju).

Din l-għajnuna tissupplimenta l-appoġġ disponibbli fil-livell nazzjonali (EUR 12 650 għaż-żoni rurali; EUR 17 300 fiż-żoni urbani u suburbani). L-għajnuna għat-twaqqif, taħt l-ebda ċirkużtanza u għal ebda benefiċjarju, ma tista' taqbeż il-massimu ta' EUR 55 000, skond l-Artikolu 22 tar-Regolament (KE) Nru 1698/2005.

Il-Kunsill Dipartimentali jimpenja ruħu li jirrispetta l-limitu massimu ta' l-għajnuna skond ir-regolament dwar l-iżvilupp rurali. Il-Kunsill iddeċieda biss li ma jużax l-iskema ta' l-għajnuna N 110/2007 (PIDIL) għall-kwistjonijiet dwar is-sistema ta' ġestjoni

Data ta' l-implimentazzjoni: Mill-jum tal-pubblikazzjoni tan-numru tar-reġistrazzjoni tat-talba għal eżenzjoni fil-websajt tad-Direttorat Ġenerali ta' l-Agrikoltura u l-Iżvilupp Rurali tal-Kummissjoni

Tul taż-żmien ta' l-iskema: Sal-31 ta' Diċembru 2013

L-għan ta' l-għajnuna: Minħabba l-kundizzjonijiet ekonomiċi u tas-suq tal-proprjetà fil-Bouches-du-Rhône, it-twaqqif ta' bdiewa żgħażagħ jibqa' għan ewlieni tal-Kunsill Dipartimentali.

Barra mid-diffikultajiet ekonomiċi li mhux dejjem joffru prospetti reali, jeżistu wkoll problemi biex jinkiseb aċċess għas-suq tal-proprjetà, fejn il-prezzijiet huma tant għoljin (medja ta' EUR 17 400/eteru fl-2006, skond is-SAFER) — b'medja, f'dan id-Dipartiment għolew b'50 % bejn l-2000 u l-2007 — b'mod li huwa sproporzjonat għal kollox meta mqabbel mal-profitabbiltà ta' l-imprizi agrikoli. b'mod speċjali, huma milquta ħażin il-bdiewa żgħażagħ li jridu jistabbilixxu ruħhom, b'partikolari f'żoni urbani jew suburban, u jkollhom jissieltu ma' spejjeż kbar fl-investiment tal-bidu.

Il-Kunsill Dipartimentali qed jipproponi li jħallas din l-għajnuna b'żieda mad-Dotation Jeune Agriculteur (DJA) tal-gvern ċentrali sabiex jappoġġa l-isforzi tal-bdiewa żgħażagħ biex jibdew fl-agrikoltura.

Il-benefiċjarji għandhom jikkonformaw mal-kundizzjonijiet dwar in-nazzjonalità, l-età, il-ħiliet professjonali u l-vijabbiltà ekonomika stipulati fil-leġiżlazzjoni rilevanti; huma għandhom:

ikollhom nazzjonalità Franċiża, ta' Stat Membru ieħor ta' l-Unjoni Eworpea jew ta' stat li miegħu l-UE għandha ftehim reċiproku,

ikollhom anqas minn 40 sena fid-data tat-twaqqif,

ikunu qed jistabbilixxu ruħhom bħala bdiewa indipendenti għall-ewwel darba,

ikollhom impriża ta' mill-anqas SMI,

jimpenjaw ruħhom li jingħaqdu fl-MSA f'kapaċità primarja jew sekondarja bħala bdiewa (2),

jissodisfaw ir-rekwiżiti f'termini ta' kwalifiki jew ħiliet professjoali,

ifasslu Pjan ta' ħames snin għall-Iżvilupp ta' l-Impriza Agrikola,

jimlew fajl ta' applikazzjoni għall-għajnuna dipartimentali

Is-settur(i) ikkonċernat(i): L-imprizi agrikoli kollha f'Bouches-du-Rhône (għajnuna għall-bdiewa żgħażagħ)

L-isem u l-indirizz ta' l-awtortità li tagħti l-għajnuna:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Indirizz elettroniku: http://www.cg13.fr/amenagements/agriculture/aides.html

In-numru XA: XA 188/08

L-Istat Membru: Spanja

Ir-reġjun: Principado de Asturias

It-titlu ta' l-iskema ta' għajnuna jew isem l-impriża li qed tircievi l-għajnuna individwali: Laboratorio Interprofesional Lechero y Agroalimentario de Asturias (L.I.L.A.)

Il-bażi ġuridika: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

In-nefqa annwali ppjanata skond l-iskema jew l-ammont totali ta' għajnuna individwali mogħtija lill-impriża: EUR 395 000 fis-sena finanzjarja 2008

L-intensità massima ta' l-għajnuna: Sa 70 % ta' l-ispiża ta' din l-attività

Id-data ta' l-implimentazzjoni: Mill-jum tal-pubblikazzjoni tan-numru tar-reġistrazzjoni tat-talba għal eżenzjoni fil-websajt tad-Direttorat Ġenerali ta' l-Agrikoltura u l-Iżvilupp Rurali tal-Kummissjoni

It-tul taż-żmien ta' l-iskema jew ta' l-għotja ta' l-għajnuna individwali: Sa Diċembru 2008

L-għan ta' l-għajnuna: It-twettiq ta' analiżi uffiċjali tal-kontroll tal-ħalib fil-Prinċipat ta' Asturias, bħala mezz bażiku għall-evalwazzjoni ġenetika tal-bhejjem tat-tgħammir ta' l-ispeċi u r-razez tal-ħalib u għalhekk element bażiku ta' kwalunkwe programm ta' titjib tal-bhejjem.

L-Artikolu tar-Regolament (KE) Nru 1857/2006 li japplika huwa:

L-Artikolu 16 Għajnuna għas-settur tal-bhejjem (traduzzjoni mhix uffiċjali). L-ispejjeż eliġibbli: in-nefqa relatata mat-twettiq ta' testijiet biex ikunu determinati l-kwalità ġenetika u r-rendiment tal-bhejjem

Is-settur(i) ikkonċernat(i): It-trobbija tal-baqar għall-ħalib

L-isem u l-indirizz ta' l-awtortità li tagħti l-għajnuna:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

L-indirizz elettroniku: It-test tal-ftehim ta' kooperazzjoni jinstab fil-websajt www.asturias.es bil-issegwi l-ħoloq għall-temáticas/ganadería/ayudas fl-indirizz li ġej:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Definizzjoni INSEE: it-tqassim f'żoni li sar fl-1999.

(2) Għal benefiċjarji li qed jaħdmu bħala bdiewa f'kapaċità sekondarja, l-għajnuna totali titnaqqas għal 50 %ta' l-ammonti skond din l-iskema.